[{"text_idx": "#000000", "text": "On o\u0308o\u0308, jahe su\u0308gistuul toob ku\u0308ll kananaha ihule, kuid puhub paksud pilvekihid laiali. Mida me na\u0308eme? Ta\u0308histaevas on natuke planeetide-vaene, kuid meteoorivoolude-rikas! Vaadeldavad on Jupiter ja Marss, u\u0308le taevakaare liuglevad delta-aurigiidid, epsilon-geminiidid, lo\u0303una-tauriidid, leo-minoriidid, po\u0303hja-tauriidid, drakoniidid ja orioniidid!"}, {"text_idx": "#000001", "text": "Jupiter to\u0303useb oktoobri alguses tund enne su\u0308dao\u0308o\u0308d ning on vaadeldav kogu u\u0308leja\u0308a\u0308nud o\u0308o\u0308. Kuu viimasel o\u0308o\u0308sel to\u0303useb planeet 20:12 ja kulmineerub enne pa\u0308ikeseto\u0303usu, kell 05:03. Jupiter on heledusega -2.1 ta\u0308hesuurust. Vaadake idakaarde: Jupiter on ja\u0308tkuvalt Kaksikute ta\u0308htkujus, Kastori ja Pollu\u0308ksi la\u0308heduses. 24. ja 25. oktoobril on Jupiteri juures vananev (70% faasiga) Kuu."}, {"text_idx": "#000002", "text": "Marss ja\u0308a\u0308b Jupiterist maha. Punane planeet to\u0303useb kuu alguses kell 2 o\u0308o\u0308sel, kuu lo\u0303pus tund aega varem ja heledus on ainult 1.6 ta\u0308hesuurust. So\u0303jajumala leiate Lo\u0303vi ta\u0308htkujust, kus ta la\u0308heneb Reegulusele (ta\u0308ht on heledam: 1.3 ta\u0308hesuurust) ning kuu keskel mo\u0308o\u0308dub temast kraadi kauguselt. Vo\u0303rrelge va\u0308rve: Reegulus on sinakas-valge ta\u0308ht ja Marss on punakas planeet."}, {"text_idx": "#000003", "text": "Ta\u0308histaevas 15. oktoobril kell 22:00. Jupiter (ja\u0308a\u0308b napilt kaardilt va\u0308lja) ja Marss pole veel to\u0303usnud, kuid Neptuun ja Uraan on vaadeldavad (binokli/teleskoobiga). Pilt: Helle Jaaniste"}, {"text_idx": "#000004", "text": "Ta\u0308histaevas vo\u0303ib oktoobrikuus silmata seitsme erineva meteoorivoolu esindajaid! Enamik neist meteoorivooludest on va\u0308ikese tunniarvuga (ZHR on kuni 5), kuid drakoniidid ja orioniidid on arvukamad. Oktoobrikuiste meteoorivoolude seas on septembrist novembrini kestev lo\u0303una tauriidide meteoorivool, aga ka ainult neli pa\u0308eva kestev drakoniidide vool. Leidub nii aeglasi meteoore (drakoniidid \u2013 20 km/s), kui ka kiireid (epsilon-geminiidid \u2013 70 km/s). Na\u0308eme nii po\u0303hja-tauriidide kui lo\u0303una-tauriidide.\nKahjuks rikub kahanev Kuu a\u0308ra epsilon-geminiidide, leo-minoriidide ja orioniidide maksimumid, samuti ka (kasvav Kuu) po\u0303hja-tauriidide novembrikuusse ja\u0308a\u0308va maksimumi."}, {"text_idx": "#000005", "text": "Drakoniidid ku\u0308lastavad oktoobritaevast vaid viivuks. Nende aeg kestab 6. oktoobrist kuni 10-ni. Maksimum ja\u0308a\u0308b 8. kuupa\u0308evale. See perioodiline meteoorivool on olnud tormiline (na\u0308iteks 1933. aastal) ning 2011. aasta drakoniidide meteoorivoolu vo\u0303is nimetada meteoorisajuks. Ennustuste kohaselt ja\u0308a\u0308b sel aastal drakoniidide arvukus tagasihoidlikuks. Kuid kunagi ei tea! O\u0303nneks ei sega maksimumi ajal draakonite vaatlemist/loendamist Kuu. Nagu sai mainitud, on drakoniidid u\u0308hed aeglasemad meteoorid (20 km/s). Radiant asub Lohe pea juures, mis asub pa\u0308rast pa\u0308ikeseloojangut umbes 60 kraadi horisondist. Vihje radiandi leidmiseks: Lohe vaatab naaberta\u0308htkuju heledaima ta\u0308he Veega poole."}, {"text_idx": "#000007", "text": "Vananev Kuu rikub a\u0308ra aga teise suurema meteoorivoolu \u2013 orioniidide \u2013 vaatlemise. Need meteoorid on pa\u0308rit teada-tuntud Halley komeedist. Orioniidide aeg on 2. oktoobrist 7. novembrini. Maksimum ja\u0308a\u0308b 21. oktoobrile, mil on taevas (veel radiandi naaberta\u0308htkujus) 94% faasis Kuu. Radiant asub Orionis (Kuu asub siis So\u0303nni ta\u0308htkujus). Tunniarv seniidis on 20 ja orioniidid lendavad u\u0308le taevakaare kiirusega 66 km/s."}, {"text_idx": "#000011", "text": "- maksimum on 18. oktoobril (sel ajal on taevas ka Ta\u0308iskuu)\n- kiirus on 70 km/s"}, {"text_idx": "#000012", "text": "- maksimum on 24. oktoobril\n- radiant asub Va\u0308ikese Lo\u0303vi ta\u0308htkujus"}, {"text_idx": "#000013", "text": "Esimene veerand: 12. oktoobril kell 02:02 (Kuu asub madalal lo\u0303unakaares Amburis, loojub su\u0308dao\u0308o\u0308sel)\nTa\u0308iskuu: 19-ndal kell 02:38, asub Kalade ta\u0308htkujus\nViimane veerand: 27. oktoobril kell 02:40 (Kuu asub Va\u0308hi ta\u0308htkujus)"}, {"text_idx": "#000014", "text": "Pa\u0308ike to\u0303useb kuu alguses poole kaheksa paiku ning o\u0303htul loojub poole seitsme-seitsme vahel. Kuu viimasel pa\u0308eval to\u0303useb Pa\u0308ike kell 07:26 ja loojub 16:27. O\u0308o\u0308 pikeneb 11 tunnilt 13 ja poolele (aeg on loetud tsiviilse ha\u0308mariku lo\u0303pust kuni tsiviilse ha\u0308mariku alguseni)."}, {"text_idx": "#000015", "text": "Aeg on kella keerata ja talveajale u\u0308le minna! Tehke seda oktoobri viimasel pu\u0308hapa\u0308eval, 27-ndal (ametlikult kell 4 o\u0308o\u0308sel) ja keerake kell tunni vo\u0303rra tagasi (kella 3 peale)."}, {"text_idx": "#000016", "text": "1933. aasta drakoniidid. Lucien Rudeaux maal."}]